Se billederne: Her er den hemmelige bunker - Danmark | www.bt.dk
BT TV BTshop BT retter E-avis Bestil abonnement Annoncer Hør radio POP FM Radio24syv Send tip Cookie- og Privatlivspolitik Se billederne: Her er den hemmelige bunker
Af Søren Mortensen, Jesper Helmer Rasmussen, Jan Bjerre Lauridsen, Berlingske Nyhedsbureau Tirsdag den 13. november 2012, 17:56 For at komme til selve bunkeren, skal man gå en halv kilometer under jorden, (Foto: www.reganvest.dk, Karsten Pedersen)
Se billederne fra bunkeren hvor regeringen og kongehuset skulle overleve i tilfælde af krig eller terror
For enden af en grusvej i skovområdet ved Rold i Himmerland ligger en af Danmarks bedst bevarede militære hemmeligheder. Eller rettere lå.
For den hemmelige bunker-anlæg Regan Vest. Regan Vest var indtil for nylig et af to regeringsanlæg i Danmark, hvor regeringen, kongehuset og vigtige embedsmænd i tilfælde af terror, atomkrig eller katastrofer kunne søge tilflugt 60 meter under skovens træer.
Anlægget i Rold Skov er for længst taget ud af drift men siden det blev opført i 1960 og mange år frem var det sammen med en bunker ved Hellebæk i Nordsjælland fra 1979 en vigtig del af det danske beredskab. Bunkeren i Nordsjælland indgår fortsat i beredskabet og blev blandt andet gjort klar til brug både i forbindelse med 11. september og COP 15-topmødet i København.
Men for bunkeren i Rold Skov er tiden løbet ud. Som bunker i hvert fald. For et bredt flertal af partierne på Christiansborg har besluttet at åbne dørene for offentligheden til bunkeren. Og står det til den lokale kulturinstitution Rebild Centret skal Regan Vest omdannes til et oplevelsescenter, hvorfra historien om den kolde krig kan formidles.
For at komme ned i bunkeren i Rold Skov skulle man igennem en 300 meter lang rørformet gang. Først nede i 50-60 meters dybde findes den egentlige bunker. Bunkeren er bygget til at kunne huse cirka 350 personer og består af to ringe i to etager. Og var man først dernede kunne beboerne klare sig længe uden kontakt med verden udenfor. Bunkeren har eget vandværk, elværk, hospital, radiostudie, køkken, cafeteria samt en række arbejds- og sove rum.
Bunkeren rummede også et kommunikationscenter med et højfrekventanlæg til at sende meddelser i 'secure voice'-kode, som er den kode Udenrigsministeriet anvender til kommunikation med ambassaderne over hele verden.
Luksus er der til gengæld ikke meget af. Statsministeren var for eksempel kun tildelt et rum på størrelse med en fængselscelle med to køjesenge, et bord og et par stole. Rummet skulle deles med departementschefen og flere andre. I bunkeren skulle der således soves i to-holdskift som på U-både, og alle medlemmer af regeringen deler toilet med det militære personel.
Lidt bedre var forholdene for dronningen. Sammen med prins Henrik rådede hun over et et to-rums dobbeltværelse med eget bad og toilet. Men der var absolut ingen luksus over de to små rum. Der var blot to lænestole, et bord og et solid pengeskab til Dronningens smykker.Se de mange billeder fra bunkeren i bt.dk's store galleri og læs meget mere om bunkeren på www.reganvest.dk, hvor du også kan læse om bogen 'Danmarks dybeste hemmelighed. REGAN VEST - regeringens og kongehusets atombunker' af Poul Holt Pedersen og Karsten Pedersen. Billederne i galleriet er fra bogen og fra et tidligere besøg i bunkeren af BT.
Se billederne: Her er den hemmelige bunker i Rold Skov Få BT i 3 mdr. for 199 kr./md. Samlet pris 597 kr. – spar 752 kr.!